stanford-oval/wikipedia huggingface dataset:
Ratsuväkimuseo
Museon näyttelyt

Museon näyttely esittelee suomalaisen ratsuväen historiaa alkaen 1600-luvun Ruotsin vallan aikaisista hakkapeliitoista aina nykypäivän perinteeseen asti. Pääpaino on Lappeenrannassa toimineissa Ratsuväen joukoissa. Suomen Rakuunarykmentin (1889–1901) tulolla Lappeenrantaan oli suuri merkitys kaupungille. Rykmentti sijoittui nykyiselle Rakuunamäelle. Vuosina 1901–1917 kasarmialue oli venäläisen ratsuväen käytössä. Suomen itsenäistyttyä perustettiin vuonna 1921 Ratsuväkiprikaati, joka muodostettiin Uudenmaan Rakuunarykmentistä ja Hämeen Ratsurykmentistä. Luurankotakkiset ja punahousuiset rakuunat ja ratsumiehet hevosineen kuuluivat Lappeenrannan kaupunkikuvaan 1920-luvulta 1940-luvun lopulle asti. HRR jalkautettiin vuonna 1944 ja URR vuonna 1947, jolloin hevosten aika ratsuväessä päättyi.  Vielä 2000-luvullakin perinneratsukot ratsastavat kesäisin luurankotakeissa ja puhahousuissa Lappeenrannassa.
Vanhin aika, eli hakkapeliittojen historia, kolmekymmenvuotisen sodan aika 1618-1648, on esitetty vanhoin kuparipiirroksin ja Euroopan sotatantereita kuvaavina tauluina. Esineistöä tuolta ajalta ei ole esillä, muun muassa  joukko-osastojen liput ovat Ruotsin vastaavissa museoissa. Vanhin näytteillä oleva ase, piilukkokivääri, on 1700-luvulta.
Ratsuväkimuseon näyttelyssä kerrotaan sotaväen joukko-osastojen muodostumisesta sekä seurataan ratsuväen vaiheita aina siihen asti, kun asevelvollisuuslain säädökset astuivat voimaan. Suomen Rakuunarykmentin ajalta on esillä univormuja, valokuvia ja aseita, sekä muutakin materiaalia.
Ratsuväellä oli tärkeä osuus Suomen itsenäisyyden alkuajan sotaväessä. Lappeenrannan varuskunta-alueelle sijoitettiin 1920- ja 30-luvuilla Uudenmaan rakuunarykmentti ja Hämeen ratsurykmentti. Tuolta ajalta näyttelyssä on esillä univormuja sekä kaikki ratsuväen käytössä viime ja tällä vuosisadalla olleet asetyypit ja joukko-osastojen liput sekä kokoelma erilaisia arvomerkkejä ja olkalaattoja. Näyttelyn yksi seinä on omistettu talvi- ja jatkosodille.
Näyttelyssä on esillä myös hevosten hoito- ja lääkintävälineitä. Satulan tekoa ja eri satulamalleja esitellään käytössä olleiden aseiden ohella yksityiskohtaisesti. Valokuvin esitelty Lappeenrannan varuskunta-alue on viimeisiä ehjänä kokonaisuutena säilyneitä varuskunta-alueita Suomessa. Alueen kulttuurihistoriallinen arvo on huomattava. Se on yhtenäisesti rakennettu 1890-luvulla nimenomaan suomalaista ratsuväkeä varten.
Näytteillä olevasta esineistöstä valtaosa kuuluu ratsuväen perinneyhdistyksille, ja Lappeenrannan upseerikerho on deponoinut näyttelyyn kaksi taulua.
Ratsuväkimuseo on avoinna Lappeenrannan museoiden kesäaikana. Muina aikoina museo on avoinna tilauksesta ryhmille.
Ratsuväkimuseo on avoinna kesäaikana.
Ranskan avoin tennisturnaus 2014

Vuoden 2014 Ranskan avoin tennisturnaus pelattiin 25. toukokuuta – 8. kesäkuuta 2014 Pariisissa. Se oli kaikkiaan 113. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Serena Williams ja miesten Rafael Nadal, joka oli voittanut turnauksen neljällä viimeisimmällä kerralla.
Sekä naisten että miesten kaksinpelin turnauskaaviot koostuivat 128 pelaajasta. Turnauksen ottelukaavio julkaistiin 23. toukokuuta 2013.
Naisten kaksinpeliturnauksen voitti Marija Šarapova, joka päihitti loppuottelussa Simona Halepin. Šarapova oli voittanut Ranskan avoimet kerran aiemmin. Miesten kaksinpeliturnauksen voitti jo yhdeksännen kerran Rafael Nadal, jolle mestaruus oli viides peräkkäinen.
Poisjäännit

Turnauksesta jäivät pois miesten puolella maailmanlistan sijalla seitsemän oleva Juan Martín del Potro rannevamman vuoksi. Myöskään Florian Mayer ja Janko Tipsarević eivät osallistuneet turnaukseen loukkaantumisten takia. Naisista turnauksen jättivät loukkaantumisen takia väliin Viktoryja Azarenka, Bethanie Mattek-Sands, Jamie Hampton, Laura Robson ja Galina Voskobojeva.
Aiheesta muualla

Kuvia tai muita tiedostoja aiheesta Ranskan avoin tennisturnaus 2014 Wikimedia Commonsissa
Etapit 1–11 Ranskan ympäriajossa 2016

Ranskan ympäriajon 2016 etappien 1–11 tulokset:
Puistopolun peruskoulu

| Puistopolun peruskoulu |
| --- | --- |
 Punakiventien toimipiste
Sijainti:  Punakiventie 4 ja Pohjavedenkatu 3 Vuosaari, Helsinki.
Koordinaatit:  60°12.678′N, 25°08.570′E
Tyyppi:  peruskoulu
Perustettu:  1.8.2017
Rehtori:  Pertti Tossavainen
Luokat:  1–9
Verkkosivut
Puistopolun peruskoulu (PPPK) on peruskoulu Helsingin Vuosaaressa. Siihen kuuluvat Punakiventien ja Pohjavedenkadun toimipisteet. Koulussa painotetaan liikuntaa ja taideilmaisua. Koulu on mukana Suomen Olympiakomitean koordinoimassa valtakunnallisessa urheiluyläkouluverkostossa (Urhea) luokilla 7–9. Koulun rehtorina toimii Pertti Tossavainen ja virka-apulaisrehtoreina Suaad Onniselkä sekä Juha Juvonen. Luokat 1–6 ovat Punakiventien toimipisteessä ja luokat 7–9 Pohjavedenkadun toimipisteessä. Punakiventien toimipistettä kutsutaan Alapuistoksi ja Pohjavedenkadun toimipistettä Yläpuistoksi. Koulu näkyy hyvin sosiaalisessa mediassa (Facebook ja Instagram).
Aiheesta muualla

Kuvia tai muita tiedostoja aiheesta Puistopolun peruskoulu Wikimedia Commonsissa
Fleet (joki)

Fleetjoen suu, Samuel Scott, n. 1750.
Fleet on maanalainen joki Lontoon Camdenissä ja Cityssä. Se saa alkunsa Hampstead Heathiltä ja laskee Thamesiin Blackfriars Bridgen alapuolella sijaitsevan viemäriaukon kautta.
Fleet yhdistettiin Lontoon viemäriverkkoon ja tunneloitiin lähes koko pituudeltaan suurkaupungin kasvaessa voimakkaasti 1800-luvulla. Lontoossa on muitakin maan alla virtaavia jokia, mutta Fleet on niistä suurin ja historiallisesti merkittävin. Joen mukaan on nimetty sen ylittävä Fleet Street.
Etymologia

Fleetjoelle on annettu aikojen saatossa monia nimiä. Sanan fleet uskotaan olevan alkuperältään muinaisenglantilainen ja tarkoittavan vuorovesilahdeketta, johon pääsee veneellä. Joen uskotaan antaneen nimensä myös Kentish Townin kaupunginosalle: kelttiläisperäinen Ken (tai Caen) tarkoittaa vihreää ja tish on vääntynyt sanasta ditch (oja). Muita joesta käytettyjä nimityksiä olivat River of Wells (koska sen ympäristössä oli paljon kaivoja), Turnmill Brook (koska siinä oli vesimyllyjä) ja alajuoksulla Hole-bourne eli rotkopuro (koska se virtaa siellä syvässä kurussa).
Historia

Fleet oli historiallisesti tärkeä lontoolaisille monestakin syystä. Sen vesistöalueella on lähteitä, joista saatiin juomavettä, ja joen virtausta hyödynnettiin myllyissä voimanlähteenä ennen teollista aikakautta. Joki oli myös tärkeä kulkuväylä, jota pitkin päästiin Pohjois-Lontooseen; sitä pitkin muun muassa rahdattiin rakennusmateriaaleja keskiaikaista St Paulin katedraalia varten vuosina 1110−1113.
Yleisimmin Fleetjokea käytettiin kuitenkin avoviemärinä, jonne esimerkiksi teurastajat ja parkitsijat heittivät jätteitä. Jätteiden takia jokeen muodostui lietettä ja se levitti ympäristöönsä vastenmielistä löyhkää, josta valitettiin viranomaisille toistuvasti. Hajuhaittojen lisäksi joki aiheutti lontoolaisille harmia tulvimalla rankkasateiden jälkeen.
Lontoon suuren palon (1666) jälkeen Fleetjoen alajuoksu Holborn Bridgen jälkeen muutettiin 15 metriä leveäksi kanavaksi kuninkaan arkkitehteinä työskentelevien Christopher Wrenin ja Robert Hooken johdolla. Kanavan molemmille rannoille tuli laitureita ja sen pohjaa ruopattiin syvemmäksi, mutta jäte- ja lieteongelmia ei saatu ratkaistua.
Lopulta kanava päätettiin kattaa Holborn Bridgeltä Fleet Bridgelle ulottuvalla osuudella vuonna 1733 ja Fleet Bridgeltä Blackfriars Bridgelle ulottuvalla osuudella vuonna 1766. Yläjuoksu ennen Holborn Bridgeä katettiin vaiheittain 1800-luvun aikana. Vuoden 1858 Suuren löyhkän jälkeen Lontoon viemärijärjestelmää uudistettiin perusteellisesti rakennusinsinööri Joseph Bazalgetten laatiman suunnitelman pohjalta. Bazalgette yhdisti osan Pohjois-Lontoon viemäreistä Fleetjokeen ja rakensi joen yhteyteen poistokanavia, joita pitkin voitiin ohjata tulvavettä Thamesiin.
Fleetjoen suu Blackfriars Bridgen alapuolella (jää kuvassa sillan varjoon).
Fleetjoki Lontoon Cityn alueella n. 1553.
Enkelit hei

| Enkelit hei Paajanen |
| --- | --- | --- |

EP-levyn tiedot
 Julkaistu: 17. lokakuuta 2007
 Tyylilaji: rock
 Kesto: 14.46
 Levy-yhtiö: Rocket Records
Paajasen muut julkaisut
| Aito suomalainen ranskatar 1986 | Enkelit hei 2007 | Psyko – Kaikki levytykset 1977–1980 2007 |
Enkelit hei on suomalaisen Paajasen EP-levy. Sen julkaisi Rocket Records 17. lokakuuta 2007. Alun perin julkaisupäivämäärän piti olla sama kuin Psyko – Kaikki levytykset 1977–1980 -kokoelmalla, eli 24. lokakuuta, mutta julkaisua aikaistettiin viikolla.
Kappaleet

Enkelit hei – 3.13
Kai kaipaan vain – 3.52
Niin sininen on vielä maa / Jotain mitä särkeä – 3.43
Lintu joka ei enää koskaan lennä – 3.58
Rautatieliikennöitsijä

Rautatieliikennöitsijä eli rautatieoperaattori on yhtiö tai muu taho, jolla on lupa harjoittaa rautatieliikennettä toisen tahon hallinnoimalla tai yhtiön omalla rataverkolla. Rautatieliikennöitsijä toteuttaa aikataulunmukaista tai siihen verrattavaa henkilö- ja/tai tavaraliikennettä käyttäen liikenteessään yhtiön omistamaa tai sille vuokrattua veto- ja vaunukalustoa. Mikäli rautatieliikennöitsijä harjoittaa rautatieliikennettä toisen tahon omistamalla rataverkolla, kuuluu yhtiön toimintaan vain junaliikenteen järjestäminen: rataverkon liikenteenohjaus ja huolto kuuluvat tällöin rataverkon haltijalle.
Suomessa toimivia rautatieliikennöitsijöitä ovat VR, Fenniarail ja Operail, jotka liikennöivät Väyläviraston hallinnoimalla rataverkolla, sekä vain vaihtotyöliikennettä harjoittavat Easmar Logistics ja Ratarahti. Lisäksi omistamallaan lyhyellä raideverkolla liikennöi Karhulan–Sunilan Rautatie. Ratojen kunnossapitotoimintaa harjoittavia rautatieliikennöitsijöitä ovat NRC Group Finland ja Destia Rail. Väyläviraston hallinnoimaa rataverkkoa käyttävät myös museorautatieyhdistykset, jotka toimivat VR:stä riippumattomina rautatieliikennöitsijöinä.
Expedition Trophy

Expedition Trophy on talviaikaan ajettava rallikilpailu, jonka reitti kulkee matkan Venäjän halki Murmanskista Vladivostokiin. Kilpailu järjestettiin ensi kertaa vuonna 2005 Pietarista Vladivostokiin kulkevan valtatien valmistumisen kunniaksi.
Kilpailussa kilpaillaan kaksiautoisilla joukkueilla, joista kummassakin autossa on kolme ihmistä. Vähintään yhden joukkueen jäsenen pitää olla nainen. Autot toimittaa kilpailujärjestäjä. Kilpailu kestää 13 vuorokautta ja reitti kulkee Murmanskista Pietarin, Moskovan, Jekaterinburgin, Novosibirskin, Krasnojarskin, Irkutskin ja Habarovskin kautta Vladivostokiin. Kunkin taipaleen jälkeen loppupään joukkueita pudotetaan kilpailusta. Kilpailun voittaja saa palkinnoksi kymmenen kilogrammaa kultaa sekä kisassa käyttämänsä autot.
Aiheesta muualla

Virallinen sivu
Fleet Innovation

| Fleet Innovation Oy |
| --- | --- |

Yritysmuoto:  osakeyhtiö
Perustettu:  2007
Toimitusjohtaja:  Sakari Viitanen
Kotipaikka:  Espoo, Suomi
Liikevaihto:  50 milj. (2020)
Henkilöstö:  23 (2020)
Kotisivu:  www.fleet.fi
Infobox OKVirheellinen NIMI-arvo: 
Fleet Innovation Oy on yritysautoilun palveluyritys, joka tarjoaa autoilun konsultointi- ja hallinnointipalveluitaselvennä. Fleet Innovation on perustettu vuonna 2007 ja sillä on hallinnossaanselvennä yli 6500 yritysautoaselvennä .
Fleet Innovationin liikevaihto vuonna 2020 oli n. 50 miljoonaa euroa ja se työllisti 23 henkilöä . Fleet Innovation oli vuonna 2019 Kauppalehden Sata nopeinta kasvajaa -listalla sijalla 27 .
Toimintatapa

Fleet Innovation suosii rahoitusleasingia eli osamaksutyyppistä toimintatapaa. 20 % Fleet Innovationin kautta hankituista autoista on huoltoleasingilla eli ne on vuokrattu määräaikaisesti.
Vastuullisuus

Fleet Innovation tekee tutkimusta yritysautoilun ympäristövaikutuksista sekä panostaa ympäristöystävällisiin vaihtoehtoihin[lähde? ]. Fleet Innovation on muun muassa tehnyt testejä hybridiautojen sähkökantaman paikkaansapitävyydestä ja kyselyitä kuluttajien päätöksiä ohjaavista tekijöistä, sekä tarjoaa asiakkailleen litraperusteista päästöjen kompensointia . Vuonna 2020 Fleet Innovation tutki erityisesti hybridi- ja sähköautojen määriä sekä autoilun hiilidioksidipäästöjä .
Hallitus

Fleet Innovationin toimitusjohtaja toimii Sakari Viitanen, hallituksen puheenjohtajana on Tommi Vekka ja jäsenenä Marko Kauppi sekä asiantuntijana Marko Parkkinen .
Emma Shapplin

| Emma Shapplin |
| --- | --- |

Henkilötiedot
Koko nimi:  Crystèle Joliton
Syntynyt: 19. toukokuuta 1974 (ikä 50) Pariisi, Ranska
Ammatti:  laulaja, säveltäjä, tuottaja
Muusikko
Aktiivisena:  1997–
Tyylilajit:  neo-klassinen, pop, klassinen, ooppera
Yhtyeet:  Northwind
Levy-yhtiöt:  Nimue Music
Aiheesta muualla
www.emmashapplin-official.com
  [ Muokkaa Wikidatassa ] [ ohje ]  
Emma Shapplin (oik. Crystèle Joliton, s. 19. toukokuuta 1974 Pariisi, Ranska) on sopraano, joka esittää pääasiassa 'pop-oopperaa', toisin sanoen  neo classical pop electro-musiikkia, jonka tärkeimpiä aineksia ovat klassinen laulu ja nykyaikainen elektroninen äänimaisema. Ylistettyä esikoisalbumia, Carmine meoa, on myyty yli 2 miljoonaa kappaletta.
Albumit

Carmine meo  (1997)
Etterna  (2002)
Macadam Flower  (2009)
DVDt

The Concert in Caesarea  (live, 2003)
Aiheesta muualla

Musicaldiscoveries, levyarviointeja (englanniksi)
Emmashapplin.net, englanninkielinen fanisivusto (englanniksi)
FS Bévéziers (S621)

| Bévéziers |
| --- | --- |

Aluksen vaiheet
Rakentaja:  Arsenal de Cherbourg
Kölinlasku:  17. toukokuuta 1973
Laskettu vesille:  14. kesäkuuta 1975
Palveluskäyttöön:  29. heinäkuuta 1977
Poistui palveluskäytöstä:  1998
Tekniset tiedot
Uppouma:  1 490 t (pinnalla) 1 740 t (sukelluksissa)
Pituus:  67,6 m (kokonaispituus)
Leveys:  6,8 m
Syväys:  5,5 m
Koneteho:  2 x SEMT Pielstick 320-16PA4 185 -dieselmoottoria, 3 600 bhp 1 x sähkömoottori 4 600 hv
Nopeus:  12 solmua (pinnalla) 17,5 solmua (sukelluksissa)
Miehistöä:  54
Aseistus
Aseistus:  4 × 550 mm torpedoputkea, joihin 20 kpl L5/F17-torpedoita
Bévéziers (runkonumero S621) oli Ranskan laivaston Agosta-luokan sukellusvene.
Valmistus

Alus tilattiin Cherbourgin laivastontelakalta, missä köli laskettiin 17. toukokuuta 1973. Se laskettiin vesille 14. kesäkuuta 1975 ja valmistui 29. heinäkuuta 1977.
Palvelus

Alus poistettiin palveluksesta 1998.
Enkelten kaupunki

| Enkelten kaupunki> City of Angels |
| --- | --- |

Ohjaaja:  Brad Silberling
Käsikirjoittaja:  Dana Stevens Wim Wenders Peter Handke Richard Reitinger
Tuottaja:   Charles Roven  Dawn Steel 
Säveltäjä:  Gabriel Yared
Kuvaaja:  John Seale
Leikkaaja:  Lynzee Klingman
Pääosat:   Nicolas Cage  Meg Ryan 
Valmistustiedot
Valmistusmaa:   Saksa  Yhdysvallat 
Tuotantoyhtiö:   Atlas Entertainment  Warner Bros.  Monarch Enterprises  Regency Enterprises 
Levittäjä:  Warner Bros. Netflix
Ensi-ilta:   10. huhtikuuta 1998  7. elokuuta 1998 (Suomi) 
Kesto:  114 min
Alkuperäiskieli:  englanti
Tuotto:  198 685 114 USD
Aiheesta muualla
IMDb 
Elonet
AllMovie
Infobox OKNimi-testi OK: 
Enkelten kaupunki (englanniksi City of Angels) on vuonna 1998 ilmestynyt romanttinen draamaelokuva, jonka pääosia näyttelevät Meg Ryan ja Nicolas Cage. Sen ohjasi Brad Silberling. Elokuva kertoo enkelistä nimeltä Seth, joka on rakastunut ihmiseen ja joka luopuu enkeliydestään ja näin ollen myös kuolemattomuudestaan rakkautensa vuoksi. Elokuva on uudelleenfilmatisointi Wim Wendersin vuoden 1987 elokuvasta Berliinin taivaan alla.
Aiheesta muualla

Enkelten kaupunki Internet Movie Databasessa (englanniksi)
Qatarin jääkiekkomaajoukkue

Qatarin jääkiekkomaajoukkue edustaa Qataria kansainvälisissä jääkiekko-otteluissa. Qatarin jääkiekkoliitto on perustettu vuonna 2010, ja se liittyi Kansainvälisen jääkiekkoliiton IIHF:n jäseneksi vuonna 2012. Vuonna 2022 maassa oli kolme jäähallia ja liki 30 rekisteröitynyttä miesjääkiekkoilijaa, mutta sitä ei ollut sijoitettu jääkiekon maailmanrankingissa. Joukkue on ottanut osaa Aasian talvikisoihin Kazakstanissa.
Foncine-le-Bas

| Foncine-le-Bas |
| --- | --- |
 Kunnan keskustaa
 Foncine-le-Bas
 Koordinaatit: 46°38′16″N, 6°01′51″E 
Valtio:  Ranska
Alue:  Bourgogne-Franche-Comté
Departementti:  Jura
Arrondissementti:  Lons-le-Saunier
Pinta-ala:  
 – Kokonaispinta-ala:  9,3 km²
Väkiluku (2019):  189 
 – Väestötiheys:  20 as./km²
Kunnan numero:  39227
Infobox OKVirheellinen NIMI-arvo: 
Foncine-le-Bas on kunta Ranskassa Juran departementissa Bourgogne-Franche-Comtén alueella. Se sijaitsee Sainejoen varrella, noin 52 kilometriä Lons-le-Saunier'n kaupungista itään.
Vesiputous Bief de la Ruine huhtikuussa
Kunnan nähtävyys on 110 metriä korkea vesiputous Bief de la Ruine. Vesiputous on 350 metriä pitkä, ja se koostuu kolmestatoista peräkkäisestä putouksesta.
Aiheesta muualla

Kuvia tai muita tiedostoja aiheesta Foncine-le-Bas Wikimedia Commonsissa
Fondation Louis Vuitton

| Fondation Louis Vuitton |
| --- | --- |

Tyyppi:  Taidemuseo, kulttuurikeskus, rakennus 
Sijainti:  8 Avenue du Mahatma Gandhi, 16. arrondissementti, Pariisi
Perustettu:  27. lokakuuta 2014
Kotisivut:  www.fondationlouisvuitton.fr
Koordinaatit:  
 fiFondation Louis Vuitton 
  
Fondation Louis Vuitton on Pariisissa oleva nykytaiteen museo ja kulttuurikeskus.
Nykytaiteenkeskus avattiin vuonna 2014 Bois de Boulognen puistoon. Rakennuksen suunnitteli amerikkalainen arkkitehti Frank Gehry. Kooltaan rakennus on 8 500 neliömetriä ja se sisältää 11 taidegalleriaa.
Aiheesta muualla

Kuvia tai muita tiedostoja aiheesta Fondation Louis Vuitton Wikimedia Commonsissa
Ervin Laszlo

Ervin Laszlo
Ervin László  (synt. 12. toukokuuta 1932 Budapest, Unkari) on unkarilainen systeemi- ja integraaliteoriaan vaikuttanut tieteenfilosofi. Nuorempana hän oli pianisti. László on julkaissut noin 75 kirjaa ja yli 400 artikkelia. Hän on World Futures: The Journal of General Evolution -lehden toimittaja ja kvanttitietoisuuden puolestapuhuja. Kirjoittamisen lisäksi László on nauhoittanutselvennä useita pianokonserttoja[lähde? ].
Varhainen elämä

Lászlón isä oli suutari ja äiti pianisti. László aloitti pianonsoiton viisivuotiaana ja teki konserttidebyyttinsä yhdeksänvuotiaana Budabestin Synfonisen Orkesterin kanssa. Sodan loputtua hän saapui Yhdysvaltoihin.
László meni naimisiin ruotsalaisen aatelisen Carita Jägerhorn af Spurilan kanssa 16. marraskuuta 1956. Tieteilijä Alexander László on heidän poikansa.[lähde? ]
Ura

Hän perusti 1984 yhdessä Béla H. Bánáthyn, Riane Eislerin, John Corlissin, Francisco Varelan, Vilmos Csanyin, Gyorgy Kampisin, David Loyen, Jonathan Schullin ja Eric Chaissonin kanssa General Evolutionary Research Groupin. Kyseinen ryhmä monien alojen tutkijoita ja ajattelijoita tapasi salaa ulkomailla. Heidän tavoitteenaan oli tutkia, voisiko kaaosteorian avulla määritellä uudenlaisen evoluutioteorian, joka voisi toimia väylänä kohti parempaa maailmaa.[lähde? ]
Vastauksena kokemuksiinsa Rooman klubista László perusti Budapestin klubin vuonna 1993. Hänen mukaansa "päähuomio on ihmisten arvojen ja tietoisuuden evoluutiossa, jotka ovat elintärkeitä maailman painopisteiden muuttuessa — kilpajuoksusta rappioon, polarisaatiosta ja tuhosta uusien arvojen ja prioriteettien ajatteluun, kuten myös ohjata nykypäivän muutosta humanismissa, etiikassa ja globaalissa kestävässä kehityksessä".selvennä
Esseessään Stanislav Grof vertasi Lászlón työtä Ken Wilberin työhön: "Wilber linjasi, miltä kaiken teorian tulisi näyttää, mutta László loi kaiken teorian."
Vuonna  2004 julkaistussa kirjassaan Science and the Akashic Field: An Integral Theory of Everything László esittää informaatiokentän olevan  kosmoksen todellisuuspohja. Käyttäen  sanskritin kielen termiä akasha ('avaruus') hän kutsuu tätä informaatiokenttää  "akaasikentäksi" tai "a-kentäksi". Hän esittää, että "kvanttityhjiö" (katso Tyhjiötila) on perusenergiaa ja informaatiota kantava kenttä, mikä ei ainoastaan informoi nykyistä universumia, vaan myös kaikkia edellisiä ja nykyisiä universumeja (kollektiivisesti "metaversumeja").[lähde? ]
László kuvailee kuinka tällainen informaatiokenttä voi selittää, miksi universumimme näyttää olevan fine-tuned,selvennä jossa voi muodostua galakseja ja tietoisia elämänmuotoja, ja miksi evoluutio on informoitu- eikä satunnaisprosessi. Hän uskoo, että tämä hypoteesi ratkaisee monet ongelmat, jotka nousevat kvanttifysiikasta, erityisesti epälokaalisuuden ja lomittumisen.[lähde? ]
Lászlón viimeisimmän projektin tulos on yliopisto, jonka opetus perustuu integraaliseen oppimiseen. Yliopisto tarjoaa myös lukiotason opetusta ja jatkuvaan oppimiseen perustuvaa opetusta.[lähde? ]
László on kirjoittanut omaelämäkerran Simply Genius! And Other Tales from My Life, jonka Hay House Publishers julkaisi kesäkuussa 2011.
Julkaisut

The Systems View of the World: A Holistic Vision for Our Time (Hampton Press, 1996)
The Whispering Pond: A Personal Guide to the Emerging Vision of Science (Element Books, Ltd., 1996)
Evolution: The General Theory (Hampton Press, 1996)
The Connectivity Hypothesis: Foundations of an Integral Science of Quantum, Cosmos, Life, and Consciousness (State University of New York Press, 2003)
You Can Change the World: The Global Citizen's Handbook for Living on Planet Earth: A Report of the Club of Budapest (Select Books, 2003)
Science and the Akashic Field: An Integral Theory of Everything (Inner Traditions International, 2004)
Science and the Reenchantment of the Cosmos : The Rise of the Integral Vision of Reality (Inner Traditions, 2006)
The Chaos Point: The World at the Crossroads (Hampton Roads, 2006)
Quantum Shift in the Global Brain: How the New Scientific Reality Can Change Us and our World [Rochester VT: Inner Traditions, 2008]
WorldShift 2012: Making Green Business New Politics & Higher Consciousness Work Together (McArthur & Company, 2009)
Aiheesta muualla

ervinlaszlo.com - Ervin Laszlon kotisivu
Budapestin Klubi
Next Ervin Laszlo Convention - from 13 to 20 April 2008 - (Arkistoitu – Internet Archive)
Stock Exchange Of Visions: Visions of Ervin László (Video Interviews)
Ervin Laszlo MP3 audio (Arkistoitu – Internet Archive)
www.giordanobrunouniversity.com Giordano Bruno University
World Futures: The Journal of General Evolution (info)
WorldShift 2012 (Arkistoitu – Internet Archive)
The Life and Career of Dr. Ervin Laszlo (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ervin László
Käännös suomeksi
Eulalios

Eulalios Fryygialainen (500-luku) oli antiikin kreikkalainen filosofi. Hän oli kotoisin Fryygiasta. Hän oli yksi viimeisiä uusplatonilaisia filosofeja. Hän oli yksi niistä filosofeista, jotka pakenivat vuonna 531 tai 532 Ateenan filosofikoulun sulkemisen (529) jälkeen Persian kuninkaan Khosrau I:n hoviin. Hänen kumppaneitaan olivat muun muassa Simplikios, Damaskios ja Priskianos. Hänen omasta ajattelustaan ei tiedetä paljoakaan.
Antiikin filosofia  Platonismi
FS Casabianca (S603)

| Casabianca |
| --- | --- |
 Casabianca

Aluksen vaiheet
Rakentaja:  DCNS
Kölinlasku:  19. syyskuuta 1981
Laskettu vesille:  22. joulukuuta 1984
Palveluskäyttöön:  21. huhtikuuta 1987
Poistui palveluskäytöstä:  27. syyskuuta 2023
Tekniset tiedot
Uppouma:  2 400 t (pinnalla) 2 600 t (sukelluksissa)
Pituus:  73,6 m
Leveys:  7,6 m
Syväys:  6,4 m
Koneteho:  1 x K48-painevesireaktori (48 MW)
Nopeus:  25+ solmua
Miehistöä:  10 upseeria ja 60 miehistönjäsentä
Aseistus
Aseistus:  4 × 533 mm torpedoputkea, joihin F17-torpedoita ja Exocet SM39
Casabianca (runkonumero S603) oli Ranskan laivaston Rubis-luokan ydinsukellusvene.
Valmistus

Alus tilattiin DCNS:ltä, missä köli laskettiin 19. syyskuuta 1981. Alus laskettiin vesille 22. joulukuuta 1984 ja valmistui 21. huhtikuuta 1987.
Palvelus

Alus poistettiin palveluksesta 27. syyskuuta 2023.